Els Jovens i Aspart inauguraran a Bétera el 4t Cicle de Concerts Ovidi Montllor
23 de maig de 2019

El Parc d'Esplai de Bétera acollirà divendres que ve 31 de maig el primer concert del 4t cicle de concerts comarcals de música en directe Ovidi Montllor.

A les 23.00 hores començarà l'acte inaugural al qual assistirá el Diputat de Cultura, Xavier Rius, així com nombrosos alcaldes i alcaldesses de la comarca.

L'Alcaldessa de Bétera, Cristina Alemany, acompanyada per la regidora de Festes, Raquel Puig, presentaran els concerts que començaran a les 23.30 hores.

Els primers a pujar-se a l'escenari de Bétera serà el grup de Sant Vicent del Raspeig, Els Jovens, amb el seu pop-folk. Sobre les 00.30 hores serà el torn del grup Aspart.